3. การประกอบธุรกิจของแต่ละกลุ่มธุรกิจ

3.1 ธุรกิจพัฒนาอสังหาริมทรัพย์เพื่อขาย

(1) ลักษณะผลิตภัณฑ์หรือบริการ

3.1.1 ธุรกิจบ้านจัดสรร

โครงการที่เปิดดำเนินการในปี 2551

1. โครงการ บางกอก บูเลอวาร์ด รามอินทรา

เนื้อที่โครงการ : 74 ไร่ 3 งาน 52 ตารางวา

ที่ตั้งโครงการ : ถนนนวมินทร์ – รามอินทรา แขวงคันนายาว เขตคันนายาว กรุงเทพฯ

รายละเอียดโครงการ : บ้านเดี่ยว ขนาด 60 – 120 ตารางวา

จำนวนหน่วย : 223 ยูนิต พื้นที่ใช้สอยประมาณ 190 – 412 ตารางเมตร

มูลค่าโครงการ : 1,800 ล้านบาท

ราคาขาย : 6 - 18 ล้านบาท ต่อยูนิต

ระยะเวลาในการก่อสร้าง : เริ่มก่อสร้างเดือน มี.ค. 2546 ก่อสร้างแล้วเสร็จในปี 2549

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง: 100% ของทั้งโครงการ

ความคืบหน้าของการขาย : 99% ของทั้งโครงการ

2. โครงการ บางกอก บูเลอวาร์ด ราชพฤกษ์-พระราม 5

เนื้อที่โครงการ : 74 ไร่ 1 งาน 90 ตารางวา

ที่ตั้งโครงการ : ถนนราชพฤกษ์ อำเภอเมือง จังหวัดนนทบุรี

รายละเอียดโครงการ : บ้านเดี่ยวขนาด 52 – 140 ตารางวา

จำนวนหน่วย : 242 ยูนิต พื้นที่ใช้สอยประมาณ 164 – 301 ตารางเมตร

มูลค่าโครงการ : 1,630 ล้านบาท

ราคาขาย : 7 – 10 ล้านบาท ต่อยูนิต (เฉพาะเฟส 3)

ระยะเวลาในการก่อสร้าง : เริ่มก่อสร้าง ต.ค. 2547 คาดว่าจะก่อสร้างแล้วเสร็จในปี 2552

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง: 70% ของทั้งโครงการ (ปัจจุบันกำลังดำเนินการก่อสร้างเฟส 4)

ความคืบหน้าของการขาย : 90% ของยูนิตที่เปิดขาย

3. โครงการ บางกอก บูเลอวาร์ด แจ้งวัฒนะ

เนื้อที่โครงการ : 31 ไร่ 98.31 ตารางวา

ที่ตั้งโครงการ : ถนนเลี่ยงเมืองปากเกร็ด ตำบลบางตลาด อำเภอปากเกร็ด จังหวัดนนทบุรี

รายละเอียดโครงการ : บ้านเดี่ยวขนาด 52 – 116 ตารางวา

จำนวนหน่วย : 116 ยูนิต

มูลค่าโครงการ : 840 ล้านบาท

ราคาขาย : 6 – 12 ล้านบาท

ระยะเวลาในการก่อสร้าง : เริ่มก่อสร้างเดือน มิ.ย. 2548 ก่อสร้างแล้วเสร็จในปี 2550

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง: 100% ของทั้งโครงการ

ความคืบหน้าของการขาย : 100% ของทั้งโครงการ (ปิดโครงการเมื่อ เดือนมิถุนายน 2551)

4. โครงการ บางกอก บูเลอวาร์ด รัชดา-รามอินทรา

เนื้อที่โครงการ : 25 ไร่ 1 งาน 68.22 ตารางวา 

ที่ตั้งโครงการ : ถนนรัชดา-รามอินทรา แขวงคันนายาว เขตคันนายาว กรุงเทพฯ

รายละเอียดโครงการ : บ้านเดี่ยว ขนาด 60-90  ตารางวา

จำนวนหน่วย : 92  ยูนิต พื้นที่ใช้สอยประมาณ 213-285 ตารางเมตร

มูลค่าโครงการ : 600 ล้านบาท

ราคาขาย : 6 – 8 ล้านบาท ต่อยูนิต

ระยะเวลาในการก่อสร้าง : เริ่มก่อสร้าง 2550 ก่อสร้างแล้วเสร็จในปี 2551

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง: 100% ของทั้งโครงการ

ความคืบหน้าของการขาย : 99% ของทั้งโครงการ

5. โครงการ แกรนด์ บางกอก บูเลอวาร์ด เกษตร-นวมินทร์

เนื้อที่โครงการ : 8 ไร่ - งาน 67  ตารางวา 

ที่ตั้งโครงการ : ถนนเกษตรนวมินทร์ ตำบลคลองกุ่ม อำเภอบึงกุ่ม จังหวัดกรุงเทพมหานคร

รายละเอียดโครงการ : บ้านเดี่ยว ขนาด 81-154  ตารางวา

จำนวนหน่วย : 21  ยูนิต พื้นที่ใช้สอยประมาณ 371 -488 ตารางเมตร

มูลค่าโครงการ : 400 ล้านบาท

ราคาขาย : 17 – 30 ล้านบาท ต่อยูนิต

ระยะเวลาในการก่อสร้าง : เริ่มก่อสร้างเดือน เม.ย. 2551 ก่อสร้างแล้วเสร็จเม.ย.2552

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง: 98% ของทั้งโครงการ

ความคืบหน้าของการขาย : 33% ของ ทั้งโครงการ

6. ไลฟ์ บางกอก บูเลอวาร์ด เพชรเกษม 81

เนื้อที่โครงการ : 23 ไร่ - งาน 79.4 ตารางวา 

ที่ตั้งโครงการ : ถนนเพชรเกษม 81 ตำบลหนองแขม อำเภอหนองแขม กรุงเทพมหานคร

รายละเอียดโครงการ : บ้านเดี่ยว ขนาด 50  ตารางวา

จำนวนหน่วย : 92  ยูนิต พื้นที่ใช้สอยประมาณ 163-187 ตารางเมตร

มูลค่าโครงการ : 400 ล้านบาท

ราคาขาย : 4 - 5 ล้านบาท ต่อยูนิต

ระยะเวลาในการก่อสร้าง : เริ่มก่อสร้าง ต.ค. 2550 คาดว่าจะก่อสร้างแล้วเสร็จในปี 2552

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง: 75% ของทั้งโครงการ

ความคืบหน้าของการขาย : 85% ของ ยูนิตที่เปิดขาย

7. โครงการ วิสต้า อเวนิว วัชรพล

เนื้อที่โครงการ : 14 ไร่ 58.92 ตารางวา

ที่ตั้งโครงการ : ถนนวัชรพล แขวงคลองถนน เขตสายไหม กรุงเทพฯ

รายละเอียดโครงการ : ทาวน์เฮาส์ ขนาด 21 – 46 ตารางวา พื้นที่ใช้สอยประมาณ 225
ตารางเมตร

จำนวนหน่วย : ทาวน์เฮาส์ จำนวน 123 ยูนิต

มูลค่าโครงการ : 223 ล้านบาท

ราคาขาย : ทาวน์เฮาส์ 1.99 – 2.9 ล้านบาท ต่อยูนิต

ระยะเวลาในการก่อสร้าง : เริ่มก่อสร้างเดือน มิ.ย. 2550 ก่อสร้างแล้วเสร็จในเดือน มิ.ย.
2551

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง : 100% ของทั้งโครงการ

ความคืบหน้าของการขาย : 100% ของทั้งโครงการ (ปิดโครงการเมื่อ เดือนกรกฎาคม 2551)

8. โครงการ วิสต้า ปาร์ค วิภาวดี2

เนื้อที่โครงการ : 4 ไร่ 1 งาน 62.3 ตารางวา 

ที่ตั้งโครงการ : ถนนวิภาวดี ตำบลบางเขน อำเภอหลักสี่ จังหวัดกรุงเทพฯ

รายละเอียดโครงการ : ทาวน์เฮาส์ ขนาด 22.5 ตารางวา

จำนวนหน่วย : 37 ยูนิต พื้นที่ใช้สอยประมาณ 193 ตารางเมตร

มูลค่าโครงการ : 220 ล้านบาท

ราคาขาย : 5-7 ล้านบาท ต่อ ยูนิต

ระยะเวลาในการก่อสร้าง : เริ่มก่อสร้าง ตค. 2551 คาดว่าก่อสร้างแล้วเสร็จสิ้นปี 2551

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง: 100% ของทั้งโครงการ

ความคืบหน้าของการขาย : 100% ของทั้งโครงการ (ปิดโครงการเมื่อ เดือนพฤศจิกายน 2551)

9. โครงการ วิสต้า อเวนิว เพชรเกษม 81

เนื้อที่โครงการ : 36 ไร่ 3 งาน 20.1 ตารางวา 

ที่ตั้งโครงการ : ถนนเพชรเกษม 81 ตำบลหนองแขม อำเภอหนองแขม กรุงเทพมหานคร

รายละเอียดโครงการ : ทาวน์เฮาส์ 2 ชั้น และ 3 ชั้น ขนาด 21-22.5  ตารางวา

จำนวนหน่วย : 272  ยูนิต พื้นที่ใช้สอยประมาณ 121-193 ตารางเมตร

มูลค่าโครงการ : 600 ล้านบาท

ราคาขาย : 2.0 – 2.7 ล้านบาท ต่อ ยูนิต

ระยะเวลาในการก่อสร้าง : เริ่มก่อสร้าง ต.ค. 2550 คาดว่าจะก่อสร้างแล้วเสร็จในปี 2552

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง: 75% ของทั้งโครงการ

ความคืบหน้าของการขาย : 80% ของ ยูนิตที่เปิดขาย

10. โครงการ วิสต้า ปาร์ค แจ้งวัฒนะ

เนื้อที่โครงการ : 12  ไร่ 1 งาน 8.3  ตารางวา 

ที่ตั้งโครงการ : ถนนแจ้งวัฒนะ  ตำบลบางตลาด อำเภอปากเกร็ด จังหวัดนนทบุรี

รายละเอียดโครงการ : ทาวน์เฮาส์ ขนาด 22.5  ตารางวา

จำนวนหน่วย : 115  ยูนิต พื้นที่ใช้สอยประมาณ 193 ตารางเมตร

มูลค่าโครงการ : 500 ล้านบาท

ราคาขาย : 3.9 – 4.9 ล้านบาท ต่อ ยูนิต

ระยะเวลาในการก่อสร้าง : เริ่มก่อสร้าง 2551 คาดว่าก่อสร้างแล้วเสร็จในปี 2553

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง: 55% ของทั้งโครงการ

ความคืบหน้าของการขาย : 60% ของ ยูนิตที่เปิดขาย

3.1.2 ธุรกิจอาคารชุดพักอาศัย

1. โครงการ เซ็นทริค ซีน อารีย์ 2

เนื้อที่โครงการ : 1 ไร่ 59 ตารางวา

ที่ตั้งโครงการ : ซอยพหลโยธิน 7 (อารีย์) แยกซอยอารีย์ 2 แขวงสามเสนใน เขตพญาไท

กรุงเทพฯ 10400

รายละเอียดโครงการ : คอนโดมิเนียมสูง 8 ชั้น (มีชั้นใต้ดิน 1 ชั้น) ขนาดพื้นที่ใช้สอยตั้งแต่

  45-121 ตารางเมตร

จำนวนหน่วย : อาคารชุดพักอาศัยจำนวน 79 ยูนิต และ พื้นที่ร้านค้าย่อยจำนวน 1 ยูนิต

มูลค่าโครงการ : 401 ล้านบาท

ราคาขาย : 2.7 – 9.2 ล้านบาท ต่อยูนิต

ระยะเวลาในการก่อสร้าง : เริ่มก่อสร้างเดือน ก.พ.2550
คาดว่าจะแล้วเสร็จประมาณกลางปี2551

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง : 100% ของทั้งโครงการ

ความคืบหน้าของการขาย : 100% ของทั้งโครงการ (ปิดโครงการเมื่อ เดือนธันวาคม 2551)

2. โครงการ เซ็นทริค ซีน สุขุมวิท 64

เนื้อที่โครงการ : 2-0-33 ไร่

ที่ตั้งโครงการ : ติดถนนสุขุมวิท ระหว่างซอยสุขุมวิท 64 และซอยสุขุมวิท 66

เขตบางนา กทม.

รายละเอียดโครงการ : คอนโดมิเนียมสูง 24 ชั้น ขนาดพื้นที่ใช้สอยตั้งแต่ 32.48 – 80.03
ตารางเมตร

จำนวนหน่วย : อาคารชุดพักอาศัยจำนวน 241 ยูนิต และ พื้นที่ร้านค้าย่อยจำนวน 4 ยูนิต

มูลค่าโครงการ : 630 ล้านบาท

ราคาขาย : 2.5 – 5.8 ล้านบาท ต่อยูนิต

ระยะเวลาในการก่อสร้าง : เริ่มก่อสร้างเดือน ก.พ.2551
คาดว่าจะแล้วเสร็จประมาณปลายปี2552

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง : 65% ของทั้งโครงการ

ความคืบหน้าของการขาย : 64% ของทั้งโครงการ

(หยุดการขายชั่วคราวเพื่อรอให้การก่อสร้างแล้วเสร็จ)

3. โครงการ เซ็นทริค ซีน รัชวิภา

เนื้อที่โครงการ : 6  ไร่ - งาน 87.3 ตารางวา 

ที่ตั้งโครงการ : ถนนรัชวิภา  แขวงบางซื่อ เขตบางซื่อ กรุงเทพมหานคร

รายละเอียดโครงการ : คอนโดมิเนียมสูง 21 ชั้น 2 อาคาร ขนาดพื้นที่ใช้สอยตั้งแต่ 34.76
-71.45 ตร.ม.

จำนวนหน่วย : อาคารชุดพักอาศัยจำนวน 696 ยูนิต และ พื้นที่ร้านค้าย่อยจำนวน 8 ยูนิต

มูลค่าโครงการ : 1,930 ล้านบาท

ราคาขาย : 2.2 – 5.6 ล้านบาท ต่อยูนิต

ระยะเวลาในการก่อสร้าง : เริ่มก่อสร้างเดือน พ.ย.2551
คาดว่าจะแล้วเสร็จประมาณปลายปี2553

กรรมสิทธิ์ที่ดิน : บริษัท เอสซี แอสเสท คอร์ปอเรชั่น จำกัด (มหาชน)

ความคืบหน้าของการก่อสร้าง: 5% ของทั้งโครงการ

ความคืบหน้าของการขาย : 60% ของทั้งโครงการ

(2) การตลาดและภาวะการแข่งขัน

ลักษณะการตลาด

-   กลยุทธ์การแข่งขัน

จากนโยบายในการพัฒนาธุรกิจที่อยู่อาศัย อันมุ่งเน้นในการยกระดับมาตรฐานโครงการของบริษัทฯ
ให้สอดคล้องกับสโลแกน “ ชีวิตที่สมบูรณ์แบบเพื่อวันนี้และวันหน้า ” ทางบริษัทฯ
จึงมุ่งมั่นในการพัฒนาสินค้าและบริการให้มีความโดดเด่นและมีมาตรฐานภายใต้แนวคิด “ 5
ความสมบูรณ์แบบ ” อันนำมาใช้เป็นแนวทางในการกำหนดกลยุทธ์การตลาดและการขาย ดังนี้

1. Practical Design

  การออกแบบที่อยู่อาศัยให้ได้รับการใช้ประโยชน์จากพื้นที่ใช้สอยสูงสุด Maximize Function
  ภายใต้คอนเซ็ปต์ NEW SERIES HOME 2008 ซึ่งเป็น นวัตกรรมใหม่ ในการเพิ่มFuntion
  พิเศษในห้อง Master Bedroom ทำให้เจ้าของบ้านได้รับความสะดวกสบายในการใช้สอยสูงสุด
  และ สำหรับอาคารชุดพักอาศัย ยังออกแบบพื้นที่ใช้สอย
  ให้ผู้อยู่อาศัยสามารถปรับเปลี่ยนพื้นที่ใช้สอยได้แบบ Flexible Function เพื่อรองรับรูปแบบ
  ไลฟ์สไตล์ที่หลากหลายได้เป็นอย่างดี

2. Accessible Location

  ทุกโครงการตั้งอยู่ในทำเลที่มีศักยภาพ
  เดินทางสะดวกโดยอยู่ติดถนนสายหลักและ/หรือใกล้ระบบเครือข่ายคมนาคม อาทิ
  จุดขึ้น-ลงทางด่วน สถานีรถไฟฟ้า และใกล้แหล่งอำนวยความสะดวกต่างๆ

3. Lively Neighborhood

  การออกแบบสภาพแวดล้อมภายในโครงการให้ร่มรื่นและไม่แออัดด้วยถนนเมนที่กว้าง
  มีพื้นที่สวนส่วนกลางและ/หรือคลับเฮ้าส์ที่เพียบพร้อม และจัดสวนหย่อมที่กระจายอยู่ทั่วโครงการ
  มีการจัดกิจกรรมต่างๆ ให้แก่ลูกบ้านเพื่อสร้างสังคมที่อบอุ่นและมีมิตรภาพ

4. Security Care

  การจัดการระบบรักษาความปลอดภัยที่ได้มาตรฐานตลอด 24 ชม.
  โดยมีการควบคุมการผ่านเข้า-ออกโครงการของลูกบ้านด้วย Access Card Control
  ติดตั้งกล้อง CCTV เพื่อบันทึกภาพการเข้า-ออกของรถในโครงการ
  จัดเจ้าหน้าที่รักษาความปลอดภัย 24 ช.ม. และจัดตั้งหน่วยงานQC กลาง
  เพื่อควบคุมงานก่อสร้างให้ได้มาตรฐานงานโครงสร้าง

5. Intelligent Home

  การนำเทคโนโลยีมาใช้ในการพัฒนาโครงการอย่างต่อเนื่อง ทั้งด้านการประหยัดพลังงาน
  การสื่อสาร และการก่อสร้าง อาทิ ผนังอิฐมวลเบาลดเสียงและความร้อน , กระจกเขียวตัดแสง
  เพื่อกรองรังสี UV เพื่อลดทอนแสงและความร้อนที่จะเข้าบ้าน , ระบบอินตอร์เน็ตไร้สาย
  ความเร็วสูง ที่ คลับเฮ้าส์ เป็นต้น

การส่งเสริมการตลาดและการขาย

บริษัทฯใช้กลยุทธ์เชิงรุกด้านการตลาดและการขาย โดยจัดทำ Event Marketing
และนำเสนอแคมเปญใหม่ทุกเดือน นอกจากนี้ บริษัทฯ ใช้ Local Media
เป็นกลยุทธ์หลักในการโฆษณาประชาสัมพันธ์มากขึ้น เช่น
เพิ่มป้ายในโซนที่อยู่ของกลุ่มลูกค้าเป้าหมายและเพิ่มป้ายชี้ทางในเส้นทางหลักที่ลูกค้าใช้มายังโครงการ

ในส่วนของการสร้าง Brand Awareness บริษัทฯ ได้จัดทำ Pool Campaign ปีละ 2 ครั้ง
ในงาน SC DAY และ SC Parade และบริษัทฯ ได้จัดทำวารสาร SC UPDATE
ซึ่งเป็นวารสารรายเดือน โดยมีวัตถุประสงค์เพื่อให้ลูกค้าทราบว่า บริษัทฯ
มีจำนวนโครงการทั้งหมดกี่โครงการ และเป็น Pool Media ในการแจ้งข่าวสาร Promotion
ให้กับทางลูกค้า

การขาย

พัฒนาทีมขายให้มีประสิทธิภาพ โดยการรวบรวมความรู้เรื่องผลิตภัณฑ์และทักษะการขาย รวมถึงเรื่อง
Service mind ให้กับทีมขายเพื่อรองรับงานขายที่โครงการได้อย่างเต็มประสิทธิภาพ

การกำหนดราคา

บริษัทฯมีการวิเคราะห์สถานการณ์ตลาดและสภาวะการแข่งขันทุกเดือน
เพื่อเปรียบเทียบราคาขายของทุกโครงการให้อยู่ในราคาที่แข่งขันได้และสอดคล้องกับต้นทุนการก่อสร้าง

สร้างกิจกรรมสัมพันธ์ที่ดีกับลูกค้าอย่างต่อเนื่อง ( Customer Relationship Management)

บริษัทฯ ได้ปลูกฝังให้พนักงานทุกคนทุกระดับเห็นความสำคัญของลูกค้า
พร้อมทั้งเอาใจใส่และบริการลูกค้าด้วยใจและมีการใช้กลยุทธ์บริหารความสัมพันธ์กับลูกค้าเชิงรุกมากขึ้น
โดยจัดกิจกรรมที่เน้นการสร้างความสัมพันธ์ที่ดีเพื่อให้เกิดสังคมคุณภาพที่อบอุ่น
และเป็นประโยชน์กับลูกค้า เช่น จัดทำบุญตักบาตร รวมถึงจัดงานประเพณีต่างๆ เช่นทำบุญขึ้นปีใหม่
, วันสงกรานต์ และวันลอยกระทง เป็นต้น

การให้บริการหลังการขาย ( Village Management )

เพื่อเป็นการให้บริการกับลูกค้าผู้อยู่อาศัยในด้านการบริหารและจัดการโครงการที่อยู่อาศัยให้มีคุณภาพ
และเพื่อเป็นการดูแลรักษาสภาพที่อยู่อาศัยให้มีมูลค่าเพิ่มในอนาคต
บริษัทฯได้จัดให้มีหน่วยงานบริการหลังการขาย
รองรับงานในส่วนนี้โดยได้จัดให้มีทีมงานทางด้านการบริหารชุมชนและทีมงานช่างเพื่อดูแลรักษาบ้านให้อยู่ในสภาพที่ดี
และบริษัทยังได้มีการจัดหน่วยงานพิเศษ SC SERVICE
เพื่อจัดหาบริการสิ่งอำนวยความสะดวกให้กับลูกบ้าน ภายหลังการขาย เช่น บริการ ซํก อบ รีด ,
บริการทำความสะอาดบ้าน และ บริการรับจัดเลี้ยง ทำให้ลูกค้าผู้อยู่อาศัย พึงพอใจสูงสุด

-   ลักษณะลูกค้าและกลุ่มลูกค้าเป้าหมาย

กลุ่มลูกค้าของบริษัทฯ ส่วนใหญ่ เป็นกลุ่มลูกค้าในพื้นที่ คือ มีที่อยู่หรือมีที่ทำงานที่ใกล้กับโครงการ
เป็นกลุ่มเป้าหมายหลัก รูปแบบการดำเนินชีวิต (Life Style) ที่ทันสมัย รักครอบครัว
ต้องการคุณภาพชีวิตที่ดี และบริษัทฯเริ่มขยายฐานลูกค้า มุ่ง เน้น กลุ่ม ลูกค้าระดับบนมากขึ้น
เพื่อลดความเสี่ยงอันเนื่องมาจากสภาพ เศรษฐกิจ ในปัจจุบันนี้

-   การจำหน่ายและช่องทางการจำหน่าย

บริษัทฯได้วางกลยุทธ์ช่องทางการจัดจำหน่ายดังนี้

1.  จัดตั้งทีมขายที่มีประสบการณ์ในการขายและมีความรู้ความเข้าใจในผลิตภัณฑ์
    มีการอบรมให้ความรู้เพื่อให้ทีมขายมีประสิทธิภาพและให้บริการลูกค้าได้เป็นอย่างดี
    โดยจัดตั้งสำนักงานขายอยู่ที่โครงการ

2.  เพิ่มช่องทางจัดจำหน่ายโดย

  - จัด Corporate Package สำหรับลูกค้าเฉพาะกลุ่มในองค์กรขนาดใหญ่ อาทิ ธนาคาร
  โรงพยาบาล กลุ่มบริษัทในเครือและบริษัทชั้นนำทั่วไป

  - ออกงานนิทรรศการที่เกี่ยวข้องกับอสังหาริมทรัพย์

  - จัดทำกิจกรรม Direct Marketing โดยส่งจดหมายไปตามฐานข้อมูลกลุ่มลูกค้าเป้าหมาย

3.  สร้างการรับรู้ในตัวสินค้าและภาพลักษณ์ที่ดีของโครงการไปยังกลุ่มเป้าหมายโดยโฆษณาประชาสัมพันธ์
    ผ่านสื่อ หนังสือพิมพ์ สื่อสิ่งพิมพ์ ป้ายโฆษณา และ Website

4.  เร่งพัฒนาสินค้าที่ตรงความต้องการของตลาดในแต่ละช่วงเวลา

ภาวะการแข่งขันภายในอุตสาหกรรม

สถานการณ์ตลาดอสังหาริมทรัพย์

ตลาดอสังหาริมทรัพย์ในปี 2551 มีการชะลอตัวตามภาวะเศรษฐกิจของประเทศด้วยปัจจัยลบต่างๆ
ทั้งจากวิกฤติเศรษฐกิจโลก ความผันผวนของราคาน้ำมันและสถานการณ์ทางการเมืองในประเทศ
โครงการที่อยู่อาศัยที่เปิดตัวใหม่ในปี2551 ลดลงถึงร้อยละ 17 เมื่อเทียบกับปี 2550
และมีการปรับสัดส่วนเป็นโครงการแนวราบ (บ้านเดี่ยว บ้านแฝด และทาวน์เฮ้าส์)
สูงขึ้นในขณะที่โครงการแนวสูงหรืออาคารชุดลดลง ราคาขายเริ่มปรับไปสู่ตลาดกลางและกลาง-สูง
มากขึ้นตามภาวะต้นทุนและกำลังซื้อของผู้บริโภค

แนวโน้มของธุรกิจอสังหาริมทรัพย์ในปี 2552
ตลาดโดยรวมคงเป็นไปตามปัจจัยลบที่เกิดขึ้นต่อเนื่องจากปี 2550-2551
ซึ่งคาดว่าธุรกิจอสังหาริมทรัพย์จะชะลอตัวลงจากปี 2551 ร้อยละ 10-15
โดยตลาดคอนโดมิเนียมปรับลดมากที่สุด รองลงมาเป็นทาวน์เฮ้าส์
ส่วนบ้านเดี่ยวนั้นมีการลดลงอย่างต่อเนื่องมาหลายปี แต่ยังพอมีปัจจัยบวกเข้ามาเสริมคือ
ในด้านต้นทุนด้านการก่อสร้างของผู้ประกอบการที่มีแนวโน้มลดลงมา ดอกเบี้ยที่มีแนวโน้มลดลงได้อีก
และอัตราเงินเฟ้อที่ลดลง ส่วนความเคลื่อนไหวของราคาที่ดินคาดว่าน่าจะทรงตัวหรือลดลง

จำนวนที่อยู่อาศัยสร้างเสร็จและจดทะเบียน

ในปี 2551 จำนวนการจดทะเบียนใหม่ของที่อยู่อาศัยในเขตกรุงเทพมหานครและปริมณฑล
มีจำนวนทั้งสิ้น 82,437 หน่วย เพิ่มขึ้นเมื่อเทียบกับปี 2550 ร้อยละ 11
โดยเป็นการเพิ่มขึ้นเนื่องจากการจดทะเบียนแฟลตและอาคารชุดเพิ่มขึ้นร้อยละ 94.3
ในขณะที่บ้านเดี่ยว ทาวน์เฮ้าส์ และอาคารพาณิชย์มีจำนวนลดลง

เมื่อวิเคราะห์แยกตามประเภทและการสร้างที่อยู่อาศัยแล้วพบว่า
บ้านเดี่ยวยังคงมีสัดส่วนมากที่สุดร้อยละ 42 รองลงมาได้แก่ อาคารชุด และทาวน์เฮ้าส์
โดยมีสัดส่วน 38 และ 17 ตามลำดับ เมื่อเปรียบเทียบกับปี 2550 บ้านเดี่ยวมีสัดส่วนลดลงจาก
ร้อยละ 52 เหลือ ร้อยละ 42 ส่วนทาวน์เฮ้าส์ ลดลงจาก ร้อยละ 24 เหลือร้อยละ 17
ในขณะที่อาคารชุดเพิ่มจาก ร้อยละ 22 เป็น ร้อยละ 38
ในขณะที่ที่อยู่อาศัยสร้างเองมีสัดส่วนลดลงจากร้อยละ 34 ในปี 2550 เป็นร้อยละ 29 ในปี2551

ตารางการจดทะเบียนเพิ่มขึ้นของที่อยู่อาศัยในเขตกรุงเทพมหานครและปริมณฑล

(หน่วย : ยูนิต)

  ----------------------- -------- -------- -------- -------- -------- --------
  ประเภท                  2546     2547     2548     2549     2550     2551

  ภาพรวมทั้งหมด             56,085   69,050   72,069   78,116   74,157   82,437

  บ้านเดี่ยว                 34,592   44,248   46,643   42,764   38,535   34,525

  จัดสรร                   17,911   26,631   23,889   16,700   16,374   13,698

  สร้างเอง                 16,681   17,617   22,754   26,064   22,161   20,827

  บ้านแฝด                  1,144    945      678      965      1,556    2,276

  จัดสรร                   905      761      586      869      1,436    2,123

  สร้างเอง                 239      184      92       96       120      153

  ทาวน์เฮ้าส์และอาคารพาณิชย์   12,950   15,418   13,855   17,421   17,837   14,101

  จัดสรร                   11,272   13,360   11,460   14,632   14,931   11,445

  สร้างเอง                 1,678    2,058    2,395    2,789    2,906    2,656

  แฟลตและอาคารชุด          7,399    8,439    10,893   16,966   16,229   31,535
  ----------------------- -------- -------- -------- -------- -------- --------

ที่มา : สำนักงานเขตกรุงเทพมหานคร เทศบาลและสำนักงานจังหวัดในปริมณฑล

รวบรวมโดย : ส่วนข้อมูลที่อยู่อาศัย ฝ่ายวิชาการและศูนย์ข้อมูลที่อยู่อาศัยธนาคารอาคารสงเคราะห์

จำนวนที่อยู่อาศัยเสนอขาย (Supply)

จากข้อมูลการสำรวจตลาดที่อยู่อาศัยในเขตกรุงเทพและปริมณฑลพบว่าปี 2551 ที่อยู่อาศัยที่เสนอขาย
มีจำนวนรวม 397,927 หน่วย คิดเป็นมูลค่าโครงการ 1,078,732 ล้านบาท ในปี 2551
มีโครงการที่เกิดขึ้นใหม่ทั้งสิ้น จำนวน 331 โครงการ โดยเป็นโครงการประเภทที่อยู่อาศัยจำนวน
319 โครงการ และเป็นโครงการอสังหาริมทรัพย์ประเภทอื่นๆ จำนวน 12 โครงการ
มีจำนวนหน่วยขายรวมกันทั้งหมดในตลาดสูงถึง 69,757 หน่วย ลดลงจากปี 2550 ร้อยละ 17
โดยมีมูลค่ารวม 199,885 ล้านบาท ลดลงจากปี 2550 ร้อยละ 4

โครงการที่อยู่อาศัยที่เกิดขึ้นมีมูลค่าต่อยูนิตลดลง
โดยราคาขายเฉลี่ยต่อหน่วยของอสังหาริมทรัพย์มีราคาเฉลี่ยที่ 2.865 ล้านบาท
โดยราคาเฉลี่ยของกลุ่มที่อยู่อาศัยจะมีราคาเฉลี่ยที่ 2.718 ล้านบาท

ตารางแสดงผลการสำรวจตลาดที่อยู่อาศัยปี 2551

+-------+-----------+-----+------+------+-------+-------+-------+------+
| ประ   |           |     | บ้าน  | บ้า   | ทาว   | อาคาร | คอนโด | รวม  |
| เภทที่อ |           |     | เดี่ยว | นแฝด | น์เฮ้าส์ | พาณิชย์ | มิเนียม |      |
| ยู่อาศัย |           |     |      |      |       |       |       |      |
+-------+-----------+-----+------+------+-------+-------+-------+------+
| รวมโค | จำนวนหน่วย | ห   | 112  | 21   | 9     | 8,314 | 16    | 397  |
| รงการ |           | น่วย | ,945 | ,416 | 1,534 |       | 3,718 | ,927 |
| ทั้งหมด |           |     |      |      |       |       |       |      |
| ณ สิ้นปี |           |     |      |      |       |       |       |      |
+-------+-----------+-----+------+------+-------+-------+-------+------+
|       |           | %   | 28%  | 5%   | 23%   | 2%    | 41%   | 100% |
+-------+-----------+-----+------+------+-------+-------+-------+------+
|       | มูล        | ล้าน | 499  | 47   | 15    | 2     | 35    | 1    |
|       | ค่าโครงการ | บาท | ,069 | ,883 | 1,626 | 5,368 | 4,786 | ,078 |
|       |           |     |      |      |       |       |       | ,732 |
+-------+-----------+-----+------+------+-------+-------+-------+------+
|       |           | %   | 46%  | 4%   | 14%   | 2%    | 33%   | 100% |
+-------+-----------+-----+------+------+-------+-------+-------+------+
|       | ราคาขาย   | ล้าน | 4.42 | 2.24 | 1.66  | 3.05  | 2.17  | 2.72 |
|       | เฉลี่ย/หน่วย | บาท |      |      |       |       |       |      |
+-------+-----------+-----+------+------+-------+-------+-------+------+
| เฉพาะ | จำนวนหน่วย | ห   | 11   | 3    | 2     | 1,106 | 3     | 67   |
| โครงก |           | น่วย | ,707 | ,354 | 0,243 |       | 1,322 | ,732 |
| ารเปิด |           |     |      |      |       |       |       |      |
|       |           |     |      |      |       |       |       |      |
| ใหม่   |           |     |      |      |       |       |       |      |
+-------+-----------+-----+------+------+-------+-------+-------+------+
|       |           | %   | 17%  | 5%   | 30%   | 2%    | 46%   | 100% |
+-------+-----------+-----+------+------+-------+-------+-------+------+
|       | มูล        | ล้าน | 49   | 8    | 3     | 4,694 | 8     | 183  |
|       | ค่าโครงการ | บาท | ,381 | ,339 | 7,735 |       | 3,259 | ,408 |
+-------+-----------+-----+------+------+-------+-------+-------+------+
|       |           | %   | 27%  | 5%   | 21%   | 3%    | 45%   | 100% |
+-------+-----------+-----+------+------+-------+-------+-------+------+
|       | ราคาขาย   | ล้าน | 4.22 | 2.49 | 1.86  | 4.24  | 2.66  | 2.71 |
|       | เฉลี่ย/หน่วย | บาท |      |      |       |       |       |      |
+-------+-----------+-----+------+------+-------+-------+-------+------+
| สถา   | ขายได้     | ห   | 77   | 12   | 6     | 6,201 | 13    | 289  |
| นการณ์ |           | น่วย | ,565 | ,810 | 1,650 |       | 1,553 | ,779 |
|       |           |     |      |      |       |       |       |      |
| ย     |           |     |      |      |       |       |       |      |
| อดขาย |           |     |      |      |       |       |       |      |
+-------+-----------+-----+------+------+-------+-------+-------+------+
|       |           | %   | 27%  | 4%   | 21%   | 2%    | 45%   | 100% |
+-------+-----------+-----+------+------+-------+-------+-------+------+
|       | คงเหลือ    | ห   | 35   | 8    | 2     | 2,113 | 3     | 108  |
|       |           | น่วย | ,380 | ,606 | 9,884 |       | 2,165 | ,148 |
+-------+-----------+-----+------+------+-------+-------+-------+------+
|       |           | %   | 33%  | 8%   | 28%   | 2%    | 30%   | 100% |
+-------+-----------+-----+------+------+-------+-------+-------+------+
|       | สัดส่ว      | %   | 69%  | 60%  | 67%   | 75%   | 80%   | 73%  |
|       | นการขายได้ |     |      |      |       |       |       |      |
+-------+-----------+-----+------+------+-------+-------+-------+------+

ที่มา : บจก. เอเจนซี่ ฟอร์ เรียลเอสเตท แอฟแฟร์ส

ตลาดบ้านเดี่ยว

จากการสำรวจตลาดพบว่าโครงการบ้านเดี่ยวที่เปิดตัวใหม่ในปี 2551
ยังคงมุ่งทำตลาดกับกลุ่มลูกค้าระดับกลางและระดับกลาง-ล่างเป็นหลัก
ดังจะเห็นได้จากโครงการบ้านเดี่ยวราคา 2-5
ล้านบาทโดยยังคงรักษาส่วนแบ่งตลาดไว้ได้ถึงร้อยละ 67
โดยมีจำนวนหน่วยที่เปิดขายมากที่สุดในระดับราคา 3-5 ล้านบาท รองลงมา เป็นระดับราคา 2-3
ล้านบาท

ณ สิ้นปี 2551 บ้านเดี่ยวมีจำนวนหน่วยในการเสนอขายรวมทั้งหมดถึง 112,945 หน่วย
โดยมีสัดส่วนบ้านเดี่ยวระดับราคากลาง (ราคา 3-5 ล้านบาท) สูงสุดคิดเป็นร้อยละ 39
เมื่อพิจารณาสถานการณ์การขายของสินค้าที่เปิดตัวใหม่ในปี 2551 พบว่าบ้านเดี่ยวขายได้จำนวน
1,126 ยูนิต เฉลี่ยเดือนละ 185 ยูนิตลดลงจากปี 2550 ที่ขายได้เฉลี่ยเดือนละ 232 ยูนิต

ตลาดทาวน์เฮ้าส์

ตลาดทาวน์เฮ้าส์มีจำนวนหน่วยที่เปิดขายถึงร้อยละ 29 ของจำนวนหน่วยทั้งหมด
มีมูลค่ารวมกันประมาณร้อยละ 19 ของจำนวนที่อยู่อาศัยที่เปิดขาย อุปทานของตลาดทาวน์เฮ้าส์ในปี
2551 ตลาดกรุงเทพและปริมณฑลมีทั้งสิ้น 91,534 หน่วย เพิ่มขึ้นจากปีที่แล้ว ร้อยละ 10
โดยระดับราคา ไม่เกิน 2 ล้านบาท มีจำนวนการเปิดขายสูงสุด คือ 71,399 หน่วย
หรือคิดเป็นร้อยละ 78

จากการสำรวจตลาดโครงการทาวน์เฮ้าส์ที่เปิดตัวใหม่ ในปี 2551 มีจำนวนหน่วยทั้งสิ้น 20,243
หน่วย เพิ่มขึ้นจากปี 2550 ร้อยละ 13 เมื่อแยกตามระดับราคาพบว่า ทาวน์เฮาส์ราคาต่ำกว่า 2
ล้านบาทมีส่วนแบ่งตลาดมากที่สุด มีจำนวนหน่วยเปิดขาย 14,365 ยูนิต หรือร้อยละ 71

ตลาดอาคารชุดพักอาศัย

ปี2551 ตลาดอาคารชุดพักอาศัย ยังคงมีจำนวนสูงสุดในตลาดที่พักอาศัยโดยมีจำนวน 163,718
หน่วยหรือร้อยละ 41 และมีมูลค่าโครงการรวม 354,786 ล้านบาทเพิ่มขึ้นจากปีที่แล้วร้อยละ 17
โดยจำนวนหน่วยขายที่เปิดใหม่ในปี 2551 มีจำนวนหน่วยเปิดขาย 31,322 ลดลงถึงร้อยละ 30
โดยเฉพาะอาคารชุดระดับราคาไม่เกิน 3 ล้านบาทมีการพัฒนาสูงสุดถึงร้อยละ 74
ของจำนวนอาคารชุดทั้งหมดที่เปิดในปีนี้

ณ สิ้นปี 2551 อุปทานคงค้างของอาคารชุดพักอาศัยคงเหลือ 32,165 หน่วย ในปี 2552
คาดว่าสถานการณ์คอนโดในเมืองมีแนวโน้มชะลอตัวลง แต่ก็มีปัจจัยหนึ่งที่อาจเป็นตัวแปรได้
คือโครงการก่อสร้างรถไฟฟ้า โดยเฉพาะสายที่เชื่อมไปยังเขตชั้นนอก
อาจทำให้การซื้อคอนโดมิเนียมในเมืองลดลงได้ เนื่องจากคอนโดมิเนียมในเมืองราคาค่อนข้างสูง

ตารางโครงการที่อยู่อาศัยที่เสนอขายทั้งหมด ณ สิ้นเดือนธันวาคม 2551แยกตาม7ระดับราคา

  ---------------- --------- -------- ---------- ------------ --------- ----------
  จำนวนหน่วยทั้งหมด                                                        

  ระดับราคา (ลบ.)   บ้านเดี่ยว   บ้านแฝด   ทาวน์เฮ้าส์   อาคารพาณิชย์   อาคารชุด   รวม

  <0.501 ล้านบาท    -         -        1,005      -            48,079    49,084

  0.501 - 1.000    2,161     1,339    33,253     90           20,960    57,803

  1.001 - 2.000    8,162     8,612    37,141     3,031        44,150    101,096

  2.001 - 3.000    31,240    7,534    9,476      1,378        20,493    70,121

  3.001 - 5.000    43,940    3,763    9,045      3,212        15,987    75,947

  5.001 - 10.000   22,445    168      1,528      568          9,900     34,609

  10.001-20.000    4,226     -        62         35           3,105     7,428

  >20 ล้านบาท       771       -        24         -            1,044     1,839

  รวม              112,945   21,416   91,534     8,314        163,718   397,927
  ---------------- --------- -------- ---------- ------------ --------- ----------

ที่มา : บจก. เอเจนซี่ ฟอร์ เรียลเอสเตท แอฟแฟร์ส

จากปัจจัยของปัญหาทางการเมืองที่มีต่อเนื่องมาตั้งแต่ปี 2549
รวมทั้งปัญหาเศรษฐกิจของสหรัฐอเมริกาที่ถดถอยอย่างรุนแรง ทำให้ส่งผลกระทบต่อเศรษฐกิจไทย
รวมทั้งปัญหาการว่างงาน ทำให้ผู้ประกอบการส่วนใหญ่มีการปรับตัวตามความต้องการของตลาด
จากที่เคยพัฒนาที่อยู่อาศัยราคาสูง ก็หันมาพัฒนาที่อยู่อาศัยที่มีราคาปานกลางมากขึ้น
พัฒนาโครงการที่ใกล้เมืองมากขึ้น โดยเฉพาะคอนโดมิเนียม 1-2 ล้านบาท
ที่ตั้งอยู่ในทำเลใจกลางเมือง และมีระบบรถไฟฟ้า
เนื่องจากพื้นที่บริเวณที่มีความชัดเจนก่อสร้างรถไฟฟ้า

จากภาวะการแข่งขันที่รุนแรง ผู้ประกอบการจึงต้องมีความเป็นมืออาชีพ
โดยจะต้องมีการสำรวจเกี่ยวกับความต้องการของผู้บริโภคว่ามีความต้องการแบบไหน
ซึ่งจะเป็นส่วนสำคัญที่ทำให้ผู้บริโภคเกิดความต้องการในสินค้า
ในขณะเดียวกันก็ต้องมีการสร้างบ้านให้มีคุณภาพและบริการที่ดียิ่งขึ้น
ซึ่งจะเป็นส่วนสำคัญในการสร้างความน่าเชื่อถือให้กับผู้ประกอบการได้มากขึ้นตามไปด้วย

(3) การจัดหาผลิตภัณฑ์หรือบริการ

-   การจัดหาที่ดินและการจัดหา Supplier

โครงการเพื่อขาย
จะเน้นพัฒนาโครงการที่อยู่อาศัยหลายประเภทและระดับราคาในทำเลที่แตกต่างกัน
เพื่อกระจายความเสี่ยงในการดำเนินธุรกิจ
บริษัทฯให้ความสำคัญในการจัดหาที่ดินเพื่อนำมาพัฒนาโครงการเป็นอย่างมากเนื่องจากเป็นปัจจัยหลักในการแข่งขันทั้งในเรื่องต้นทุนและทำเลที่ตั้ง
โดยโครงการที่บริษัทฯพัฒนาขึ้นมีทั้งการพัฒนาที่ดินซึ่งบริษัทฯหรือบริษัทย่อยเป็นเจ้าของกรรมสิทธิ์ในที่ดิน
ซื้อจากบุคคลอื่น รวมทั้งซื้อโครงการในลักษณะทรัพย์สินที่ไม่ก่อให้เกิดรายได้ (Non Performance
Asset, NPA) มาดำเนินการต่อ
อย่างไรก็ตามบริษัทฯไม่มีนโยบายในการซื้อที่ดินสะสมไว้เพื่อรอการพัฒนา

ในขั้นตอนการจัดหาที่ดินและพัฒนาโครงการ
บริษัทฯมีทีมวิจัยในการสำรวจสภาวะตลาดและการแข่งขัน รวมทั้งพฤติกรรมผู้บริโภค
จากนั้นจะทำการประมวลผลการศึกษาเพื่อนำมากำหนดแนวคิดรูปแบบ
ทำเลที่ตั้งที่เหมาะสมของโครงการ และประเมินความเป็นไปได้ของโครงการ
จากนั้นจึงจะดำเนินการจัดหาที่ดิน เพื่อพัฒนาโครงการ ซึ่งบริษัทฯ อาจติดต่อผ่านนายหน้า
ผ่านเจ้าของที่ดินโดยตรงหรือเจรจาซื้อจากบริษัทในกลุ่มที่เกี่ยวข้องในราคาที่เหมาะสมเมื่อเปรียบเทียบกับราคาตลาด
ราคาประเมินของทางราชการ และราคาประเมินจากการศึกษาความเป็นไปได้ของโครงการ

สำหรับการจัดหาวัสดุก่อสร้างสำหรับโครงการ
บริษัทฯได้มีการเจรจาต่อรองผู้ผลิตวัสดุก่อสร้างเพื่อให้ได้สินค้าที่มีคุณภาพดีในราคาที่เหมาะสม
โดยบริษัทฯจะเป็นผู้จัดซื้อวัสดุก่อสร้างเองบางประเภท เช่น เสาเข็ม สุขภัณฑ์ เฟอร์นิเจอร์
และระบบรักษาความปลอดภัยที่ติดตั้งในบ้านทุกหลัง
ทั้งนี้นอกจากจะสามารถรักษาคุณภาพของสินค้าแล้วยังทำให้สามารถควบคุมต้นทุนการก่อสร้างได้อีกด้วย
รวมถึงวัสดุคุณภาพสูงที่ใช้ในเทคโนโลยีประหยัดพลังงานและระบบสื่อสารดิจิตอลความเร็วสูง
ซึ่งบริษัทฯสามารถจัดหาได้จากผู้ผลิตหลายราย
ส่วนการคัดเลือกผู้รับเหมานั้นบริษัทฯมีทีมวิศวกรและทีมงานที่ทำหน้าที่คัดเลือกผู้รับเหมาที่มีคุณภาพมีระสบการณ์และมีเครดิตทางการค้าที่ดี
โดยได้มีการกำหนดมาตรฐานในการทำงานและตารางการตรวจรับงานที่ชัดเจน

-   ขั้นตอนและเทคโนโลยีการผลิต

ในขั้นตอนการพัฒนาธุรกิจบ้านจัดสรรนั้น
บริษัทฯให้ความสำคัญกับรายละเอียดในทุกขั้นตอนโดยอาจอธิบายได้โดยสังเขปดังนี้
ก่อนการกำหนดโครงการพัฒนาบ้านจัดสรรใดๆบริษัทฯจะมีการสำรวจทำเลและวิเคราะห์ข้อมูล
ซึ่งจะทำการสำรวจโดยทีมวิจัยของบริษัทฯ เพื่อศึกษาความต้องการ
รูปแบบพฤติกรรมของผู้บริโภคเพื่อวิเคราะห์ความเป็นไปได้ทางการตลาด และ
วิเคราะห์ความเป็นไปได้ทางการเงิน
โดยในการวิเคราะห์นั้นจะเป็นการทำงานร่วมกันระหว่างทีมวิจัย ทีมงานด้านการตลาด
ทีมบริหารงานก่อสร้าง และฝ่ายบริหาร
โดยจะผสมผสานและผนวกรูปแบบโครงการซึ่งจะเป็นจุดขายและเป็นความได้เปรียบในเชิงการแข่งขันเข้าไปด้วย
เช่น เทคโนโลยีการก่อสร้างประเภทประหยัดพลังงาน ระบบเทคโนโลยีสารสนเทศ
ระบบความปลอดภัย เป็นต้น นอกจากนั้นบริษัทฯยังให้ความสำคัญกับการบริหารงานก่อสร้าง
ซึ่งรวมถึงการคัดเลือกผู้รับเหมาที่มีความชำนาญ มีประสบการณ์และมีความน่าเชื่อถือที่ดี
ประกอบกับบริหารจัดการการจัดซื้อวัสดุก่อสร้างที่ดี และจัดตั้งหน่วยงาน QC กลาง
สำหรับตรวจสอบและควบคุมคุณภาพให้ได้เดียวกันทุกโครงการ

-   ผลกระทบต่อสิ่งแวดล้อม

ในโครงการต่าง ๆ ของบริษัทฯ
บริษัทฯได้จัดให้มีระบบบำบัดน้ำเสียสำหรับบ้านแต่ละหลังและระบบบำบัดน้ำเสียส่วนกลาง
เพื่อมิให้ส่งผลกระทบต่อแหล่งน้ำสาธารณะรวมทั้งได้มีการออกแบบระบบสาธารณูปโภคที่เหมาะสมเพื่อมิให้ส่งผลกระทบต่อสิ่งแวดล้อม
โดยเฉพาะอาคารชุดพักอาศัยขนาดใหญ่ทุกอาคารจะต้องจัดทำรายงานการวิเคราะห์ผลกระทบสิ่งแวดล้อม(EIA)
และจะต้องผ่านความเห็นชอบจากคณะกรรมการผู้ชำนาญการฯ ก่อนดำเนินการก่อสร้าง

(4) งานที่ยังไม่ได้ส่งมอบ

ณ วันที่ 31 ธันวาคม 2551 บริษัทฯ มียอดขายที่ทำสัญญาแล้วและยังไม่ได้ส่งมอบจำนวนประมาณ
574 ยูนิต มูลค่ารวม 1,601.45 ล้านบาท
โดยส่วนใหญ่เป็นส่วนของโครงการอาคารชุดพักอาศัยเซ็นทริค ซีนรัชวิภา และสุขุมวิท 64
ซึ่งอยู่ระหว่างการก่อสร้าง
ส่วนโครงการอื่นๆเป็นการขายบ้านพร้อมโอนจึงไม่ค่อยมีจำนวนบ้านที่ยังไม่ส่งมอบค้างอยู่ ณ วันสิ้นปี

  ---------------------------------- ---------------- --------------------
  โครงการ                            จำนวน (ยูนิต)      มูลค่า (ล้านบาท)

  บางกอกบูเลอวาร์ด รัชดา-รามอินทรา       3                17.99

  บางกอกบูเลอวาร์ด พระราม 5            2                13.98

  แกรนด์ บางกอกบูเลอวาร์ด เกษตร-นวมินทร์  1                22.60

  ไลฟ์บางกอกบูเลอร์วาร์ด เพชรเกษม81      3                12.59

  วิสต้า อเวนิว เพชรเกษม81              12               31.12

  วิสต้า ปาร์ค แจ้งวัฒนะ                  2                8.49

  เซ็นทริค ซีน สุขุมวิท 64                 153              405.97

  เซ็นทริค ซีน รัชวิภา                    398              1,088.71

  รวม                                574              1,601.45
  ---------------------------------- ---------------- --------------------

กิจกรรมพิเศษ

นอกจากเป้าหมายในการดำเนินธุรกิจพัฒนาอสังหาริมทรัพย์ในระดับองค์กรชั้นนำเพื่อสร้างการเติบโตอย่างต่อเนื่องแล้ว
บริษัท เอสซี แอสเสท คอร์ปอเรชั่นจำกัด (มหาชน) ยังได้ให้ความสำคัญต่อการรับผิดชอบต่อสังคม
โดยได้ดำเนินกิจกรรมเพื่อสังคม หรือ CSR (Corporate Social Responsibility)
ควบคู่มาโดยตลอด
และมีความมุ่งมั่นในการต่อยอดขยายผลการดำเนินกิจกรรมเพื่อสังคมในเชิงลึกมากขึ้น
โดยเริ่มต้นจากภายในองค์กรไม่ว่าจะเป็นพนักงานและลูกค้า ออกไปสู่สังคมวงกว้าง
ทั้งนี้เพื่อช่วยรังสรรค์สังคมไทยให้เติบโตอย่างเข้มแข็งและยั่งยืน ทั้งในปัจจุบันและอนาคต

สำหรับในปี 2551 บริษัทฯ ได้มีนโยบายในการดำเนินโครงการกิจกรรมเพื่อสังคม
โดยแบ่งเป็นโครงการสำคัญ ๆ ดังต่อไปนี้

1. โครงการเพื่อสาธารณกุศล

1.1 โครงการช่วยเหลือผู้ประสบภัยพายุไซโคลนนาร์กีสพัดถล่มประเทศพม่า

  จากเหตุการณ์พายุไซโคลนนาร์กีสเข้าพัดถล่มประเทศพม่าในเดือนพฤษภาคม 2551
  บริษัทฯได้ตระหนักถึงความเดือดร้อนของผู้ประสบภัยพิบัติดังกล่าว จึงได้มอบเครื่องอุปโภค-บริโภค
  ผ่านทางศูนย์ช่วยเหลือผู้ประสบภัยฯ สถานีวิทยุโทรทัศน์กองทัพบก ช่อง 5
  เพื่อนำไปช่วยเหลือผู้ประสบภัยฯ เมื่อวันที่ 15 พฤษภาคม 2551

1.2 โครงการ “SC สร้างสรรค์ ผูกพันสังคมไทย”

  การจัดกิจกรรม Birthday Party ให้กับพนักงานร่วมทำบุญในเดือนเกิด
  โดยมีการบริจาคเครื่องอุปโภคบริโภคและยารักษาโรคให้กับสถานสงเคราะห์ต่างๆอาทิ
  สถานสงเคราะห์เด็กพิการและทุพพลภาพ-ปากเกร็ด บ้าน นนทภูมิ,
  สถานสงเคราะห์คนชราเฉลิมราชกุมารี, มูลนิธิแสงเทียน วัดบางไส้ไก่,
  สถานสงเคราะห์เด็กอ่อนรังสิต และ บ้านเด็กตาบอดผู้พิการซ้ำซ้อน เป็นต้น

1.3 โครงการ “ช่วยน้อง...น้ำหนาว”

  เป็นการรับบริจาคสิ่งของอุปโภค-บริโภค จากพนักงานและประชาชนทั่วไป เพื่อนำไปมอบให้เด็กๆ
  นักเรียนและชาวบ้านที่ประสบภัยหนาว ณ วัดเจริญธรรมสามัคคี จังหวัดเพชรบูรณ์

1.4 โครงการสนับสนุนอื่น ๆ

  ได้แก่ การมอบอุปกรณ์การเรียน อุปกรณ์กีฬา และของเล่นให้กับน้องๆ
  โรงเรียนหัวหินราษฎร์บำรุง จังหวัดกาฬสินธุ์
  และการมอบเครื่องทำน้ำเย็นให้ศูนย์เยาวชนเฉลิมพระเกียรติเทศบาลนครนนทบุรี เป็นต้น

2. โครงการเอสซีฯ ร่วมใจปลูกป่าเพื่อแม่

ด้วยแนวคิดข้างต้น และเพื่อถวายเป็นพระราชกุศลเนื่องในโอกาสวันแม่แห่งชาติ ในปี 2551 บริษัทฯ
จึงได้ดำเนินโครงการเอสซีฯ ร่วมใจปลูกป่าเพื่อแม่ ซึ่งเป็นโครงการปลูกป่าชายเลน ณ
บริเวณชายฝั่งตำบลคลองโคน อ.เมือง จ.สมุทรสงคราม
โดยจัดหาพนักงานที่เกิดในเดือนกรกฎาคม-สิงหาคม ไปร่วมกันบำเพ็ญกุศลและปลูกป่าชายเลน
เมื่อวันที่ 18 กรกฎาคม 2551

3. โครงการแข่งขันกอล์ฟการกุศล

จากนโยบายในการส่งเสริมทางด้านการกีฬาและสุขพลานามัย บริษัทฯ
จึงได้จัดโครงการแข่งขันกอล์ฟการกุศล
เพื่อนำเงินรายได้ร่วมสมทบทุนจัดซื้อเครื่องมือแพทย์ให้ศูนย์โรคหัวใจ โรงพยาบาลจันทรุเบกษา พอ.
บนอ. จ.นครปฐม โดยได้จัดพิธีมอบเงินรายได้ฯไปเมื่อวันที่ 25 กันยายน 2551

4. โครงการจัดสร้างศาลาที่พักผู้โดยสาร

ในปี 2551 บริษัทได้จัดสร้างศาลาที่พักผู้โดยสารรถประจำทาง บริเวณด้านหน้าโครงการเอสซี
คอมมูนิตี้ เพชรเกษม 81 เพื่อมอบเป็นสาธารณประโยชน์ให้แก่ประชาชนในชุมชน
ซึ่งได้จัดพิธีส่งมอบไปเมื่อวันที่ 9 ตุลาคม 2551

5. โครงการ SHOW & SHARE

การเปิดให้หน่วยงานราชการและภาคเอกชนเข้าเยี่ยมชม
ศึกษาดูงานการบริหารอาคารสำนักงานและโครงการต่างๆ ของบริษัท เช่น
คณะอาจารย์และนักเรียนโรงเรียนนายเรืออากาศ และ นิสิตภาควิชาเคหะการ
คณะสถาปัตยกรรมศาสตร์ เป็นต้น

3.2 ธุรกิจพัฒนาอสังหาริมทรัพย์เพื่อให้เช่า

3.2.1 ธุรกิจอาคารสำนักงานให้เช่า

(1) ลักษณะผลิตภัณฑ์หรือบริการ

บริษัทฯและบริษัทย่อยมีอาคารสำนักงานให้เช่าทั้งสิ้น 5 แห่ง คือ อาคารชินวัตรทาวเวอร์ 1,2 และ
3 ซึ่งเป็นอาคารสำนักงานขนาดใหญ่และอาคารขนาดกลางอื่นอีก 2 แห่ง

โดยมีรายละเอียดลักษณะโครงการดังนี้

รายละเอียดธุรกิจอาคารสำนักงานให้เช่า

+---------+------+----------+-----------------+------------+---------+
| โครงการ | เ    | สถานที่ตั้ง/ | ร               | พื้นที่ให้เช่า   | อัตรากา  |
|         | จ้าขอ |          | ายละเอียดโครงการ |            | รเช่าพื้นที่ |
|         | งกรร | ขนาดที่ดิน  |                 |            |         |
|         | มสิทธ |          |                 |            | ณ 31    |
|         | ิ์และผ |          |                 |            | ธันวาคม  |
|         | ู้ดำเน |          |                 |            | 2551    |
|         | ินการ |          |                 |            |         |
+---------+------+----------+-----------------+------------+---------+
| อาค     | SC   | 1010     | อาคารสำนักงานสูง  | พ          | ร้อยละ   |
| ารชินวัตร |      | ถนนว     | 36 ชั้น และชั้นใต้ดิน | ื้นที่ให้เช่ารวม | 100     |
| ทาวเวอร์ |      | ิภาวดีรังสิต | 2 ชั้นแบ่งออกเป็น   | 50,425.60  |         |
| 3       |      |          |                 | ตร.ม.      | ขอ      |
|         |      | แ        | -   ส่วนสำนักงาน  |            | งพื้นที่เช่า |
|         |      | ขวงจตุจักร |     31 ชั้น       | -          |         |
|         |      | เขตจตุจักร |                 |    สำนักงาน |         |
|         |      | กรุงเทพฯ  | -   Conference  |     47,986 |         |
|         |      |          |     Room 2 ชั้น   |     ตร.ม.  |         |
|         |      | 9-1-52   |                 |            |         |
|         |      | ไร่       | -   ศูนย์การค้า    | -          |         |
|         |      |          |     (Plaza) 3   |   ศูนย์การค้า |         |
|         |      |          |     ชั้น          |            |         |
|         |      |          |                 |   2,439.60 |         |
|         |      |          | -   อาคารจอดรถ  |     ตร.ม.  |         |
|         |      |          |     10 ชั้น       |            |         |
|         |      |          |     และชั้นใต้ดิน 2 | (ไม่รวมพ    |         |
|         |      |          |     ชั้น          | ื้นที่ห้องประชุม |         |
|         |      |          |                 | 3,305      |         |
|         |      |          | -   พื้นที่จอดรถ    | ตร.ม.)     |         |
|         |      |          |     1,200 คัน    |            |         |
+---------+------+----------+-----------------+------------+---------+
| โครงการ | เ    | สถานที่ตั้ง/ | ร               | พื้นที่ให้เช่า   | อัตรากา  |
|         | จ้าขอ |          | ายละเอียดโครงการ |            | รเช่าพื้นที่ |
|         | งกรร | ขนาดที่ดิน  |                 |            |         |
|         | มสิทธ |          |                 |            | ณ 31    |
|         | ิ์และผ |          |                 |            | ธันวาคม  |
|         | ู้ดำเน |          |                 |            | 2551    |
|         | ินการ |          |                 |            |         |
+---------+------+----------+-----------------+------------+---------+
| อาค     | ANET | 414      | อาคารสำนักงาน 31 | พื้นที่ 21,051 | ร้อยละ   |
| ารชินวัตร |      | ถน       | ชั้น และชั้นใต้ดิน 1  | ตร.ม.      | 99.22   |
| ทาวเวอร์ |      | นพหลโยธิน | ชั้น แบ่งออกเป็น    |            |         |
| 1       |      |          |                 | -          | ขอ      |
|         |      | แขวง     | -   ส่วนสำนักงาน  |    สำนักงาน | งพื้นที่เช่า |
|         |      | สามเสนใน |     21 ชั้น       |     20,781 |         |
|         |      | เขตพญาไท |                 |     ตร.ม.  |         |
|         |      | กรุงเทพฯ  | -   ศูนย์การค้า    |            |         |
|         |      |          |     (Plaza) 1   | -          |         |
|         |      | 1-2-82   |     ชั้น          |   ศูนย์การค้า |         |
|         |      | ไร่       |                 |     270    |         |
|         |      |          | -   พื้นที่จอดรถ 9  |     ตร.ม.  |         |
|         |      |          |     ชั้น จำนวน    |            |         |
|         |      |          |     376 คัน      |            |         |
+---------+------+----------+-----------------+------------+---------+
| อาค     | ANET | 1291/1   | อาคารสำนักงาน 20 | พื้นที่ 16,215 | ร้อยละ   |
| ารชินวัตร |      | ถน       | ชั้น และชั้นใต้ดิน 1  | ตร.ม.      | 97.23   |
| ทาวเวอร์ |      | นพหลโยธิน | ชั้น แบ่งออกเป็น    |            |         |
| 2       |      | แขวง     |                 | -          | ขอ      |
|         |      | สามเสนใน | -   ส่วนสำนักงาน  |    สำนักงาน | งพื้นที่เช่า |
|         |      | เขตพญาไท |     13 ชั้น       |     13,168 |         |
|         |      | กรุงเทพฯ  |                 |     ตร.ม.  |         |
|         |      |          | -   ศูนย์การค้า    |            |         |
|         |      | 1-3-98   |     (Plaza) 3   | -          |         |
|         |      | ไร่       |     ชั้น          |   ศูนย์การค้า |         |
|         |      |          |                 |     3,047  |         |
|         |      |          | -   พื้นที่จอดรถ 4  |     ตร.ม.  |         |
|         |      |          |     ชั้น จำนวน    |            |         |
|         |      |          |     383 คัน      |            |         |
+---------+------+----------+-----------------+------------+---------+
| C       | SC   | 29 หมู่ที่ 7 | -   ส่วนสำนักงาน  | พ          | ร้อยละ   |
| omputer |      | ถน       |     3 ชั้น        | ื้นที่ใช้สอยรวม | 100     |
| Center  |      | นเลี่ยงเมือ |                 | 6,823      |         |
| B       |      | งปากเกร็ด | -               | ตร.ม.      | ขอ      |
| uilding |      | ต.       |   พื้นที่จอดรถจำนวน |            | งพื้นที่เช่า |
| (อาคาร  |      | บางตลาด  |     28 คัน       |            |         |
| CC)     |      |          |                 |            |         |
|         |      | อ        |                 |            |         |
|         |      | .ปากเกร็ด |                 |            |         |
|         |      | จ.นนทบุรี  |                 |            |         |
|         |      |          |                 |            |         |
|         |      | 2-2-70   |                 |            |         |
|         |      | ไร่       |                 |            |         |
+---------+------+----------+-----------------+------------+---------+
| Te      | OA*  | เลขที่     | อาคารสำนักงาน 8  | พ          | ร้อยละ   |
| chnical |      | 1285     | ชั้น และชั้นใต้ดิน 1  | ื้นที่ใช้สอยรวม | 100     |
| T       |      | ถน       | ชั้น              | 6,487      |         |
| raining |      | นพหลโยธิน |                 | ตร.ม.      | ขอ      |
| Center  |      |          | แบ่งออกเป็น       |            | งพื้นที่เช่า |
| & Car   |      | แขวง     |                 |            |         |
| Park    |      | สามเสนใน | -   ส่วนสำนักงาน  |            |         |
| B       |      | เขตพญาไท |     3 ชั้น        |            |         |
| uilding |      | กรุงเทพฯ  |                 |            |         |
| (อาคาร  |      |          | -               |            |         |
| TTC)    |      | 0        |   พื้นที่จอดรถจำนวน |            |         |
|         |      | -3-85.65 |     118 คัน      |            |         |
|         |      | ไร่       |                 |            |         |
+---------+------+----------+-----------------+------------+---------+

* ทำสัญญาเช่าที่ดินระยะยาวกับสำนักงานทรัพย์สินส่วนพระมหากษัตริย์

อาคารชินวัตรทาวเวอร์ 3

อาคารชินวัตรทาวเวอร์ 3 ถือกรรมสิทธิ์และดำเนินการโดยบริษัทฯ
ซึ่งบริษัทฯจะมีรายได้ค่าเช่าและค่าบริการจากผู้เช่าอาคาร
รวมทั้งรายได้อื่นจากการให้บริการสิ่งอำนวยความสะดวกภายในอาคารทั้งจาก
ผู้เช่าอาคารและจากบุคคลภายนอก โดยอาคารชินวัตรทาวเวอร์ 3
เป็นอาคารสำนักงานแรกที่บริษัทฯได้นำนวัตกรรมด้านการสื่อสารโทรคมนาคมและเทคโนโลยีสารสนเทศที่ทันสมัยที่สุดและเทคโนโลยีระบบอัตโนมัติในอาคารที่มีศักยภาพสูงรวมไว้ด้วยกัน
เป็นอาคารประหยัดพลังงานซึ่งได้รับรางวัลอนุรักษ์พลังงานดีเด่นจากกระทรวงวิทยาศาสตร์เทคโนโลยีและสิ่งแวดล้อม
และรางวัลอาคารอนุรักษ์พลังงานของอาเซียน ตัวอาคารประกอบไปด้วย ส่วนทาวเวอร์สูง 38 ชั้น
ส่วนโพเดียมสูง 14 ชั้น ภายใต้แนวความคิดของ Smart Building ดังมีรายละเอียดดังต่อไปนี้

-   ระบบเครือข่ายที่รองรับการขยายตัวในอนาคต ประกอบไปด้วยเคเบิลใยแก้วนำแสง (Fiber
    Optic Backbone) ในอาคาร
    เพื่อรองรับการขยายตัวของธุรกิจและเชื่อมต่อระบบอินเตอร์เน็ตและดาวเทียมไทยคม
    นอกจากนี้ยังมีระบบโทรศัพท์ที่มีขีดความสามารถสูงระบบโทรศัพท์เรียกตรงอัตโนมัติ (DID)
    ผ่านชุมสายโทรศัพท์สาขา (PABX) ที่ทันสมัย สามารถรองรับการใช้งานได้ถึง 100,000
    สายต่อชั่วโมง

-   สิ่งอำนวยความสะดวกครบครัน ได้แก่

-   ห้องประชุมและห้องจัดเลี้ยงครบวงจร เพียบพร้อมไปด้วยโสตทัศนูปกรณ์ที่ทันสมัย ห้องประชุม
    ดังกล่าวได้ติดตั้งระบบอินเตอร์เน็ต การสื่อสารผ่านดาวเทียม และ VDO Conference
    เพื่อรองรับกิจกรรมทุกรูปแบบรวมทั้งห้องจัดเลี้ยงขนาดใหญ่

-   พลาซ่า 3 ชั้น เป็นศูนย์รวมของร้านค้าและศูนย์บริการตลอดจนศูนย์การศึกษา เช่น ธนาคาร
    ศูนย์บริการโทรศัพท์เคลื่อนที่ ร้านอาหารและเครื่องดื่ม ร้านสะดวกซื้อ
    และศูนย์การให้คำปรึกษาแนะนำเกี่ยวกับการศึกษาทั้งในและต่างประเทศ

-   งานระบบที่ออกแบบโดยคำนึงถึงความสะดวกสบายของลูกค้าเป็นหลัก ได้แก่

-   การออกแบบช่อง Shaft ที่แยกส่วนของระบบไฟฟ้าและการสื่อสารออกจากกัน

-   ระบบลิฟต์ความเร็วสูงทั้งสิ้น 23 ตัวโดยแบ่งโซนเพื่อรองรับการใช้งานอย่างมีประสิทธิภาพ

-   ระบบปรับอากาศที่ทันสมัยและมีระบบหมุนเวียนอากาศเพื่อทำให้อากาศบริสุทธิ์ขึ้น

-   ระบบไฟฟ้าสำรองฉุกเฉินสูงกว่ามาตรฐาน

-   ระบบกล้อง Digital วงจรปิดในการควบคุมความปลอดภัยของพื้นที่ส่วนกลาง

-   ระบบน้ำดื่มส่วนกลางที่สะอาดปราศจากเชื้อโรค (Purified Drinking Water System)

-   ระบบศูนย์กลางเวลาของอาคาร (Master Time Clock System)

-   อาคารประหยัดพลังงาน เป็นระบบควบคุมอัตโนมัติด้วยคอมพิวเตอร์ประสิทธิภาพสูง
    ที่ทำการควบคุมและตรวจสอบการทำงานของระบบปรับอากาศ ระบบแสงสว่าง
    ระบบกระจายลมเย็น ระบบป้องกันอัคคีภัย ระบบลิฟต์ และระบบรักษาความปลอดภัย

อาคารชินวัตรทาวเวอร์ 3 นอกจากจะเป็นอาคารที่ทันสมัยด้วยระบบเทคโนโลยีแล้ว
ยังให้ความสำคัญกับการให้การบริการลูกค้าและความปลอดภัยของผู้ที่อยู่ในอาคารด้วยศูนย์บริการรับแจ้งดำเนินการช่วยเหลือให้กับผู้เช่าตลอด
24 ชั่วโมง ระบบควบคุมการผ่านเข้าออกพื้นที่ (Access Control) ที่ควบคุมการเข้า-ออก
และระบบรักษาความปลอดภัยดูแลความเรียบร้อยและความปลอดภัย 24 ชั่วโมง

อาคารชินวัตรทาวเวอร์ 1 และ 2

อาคารชินวัตรทาวเวอร์ 1 และอาคารชินวัตรทาวเวอร์ 2
เดิมถือกรรมสิทธ์และดำเนินการโดยบริษัท เอสซี ออฟฟิช ปาร์ค จำกัด (SOP) และบริษัท โอเอไอ
แอสเสท จำกัด (OA) ตามลำดับซึ่งบริษัททั้งสองเป็นบริษัทที่เกี่ยวข้องกัน ต่อมา ในเดือนกรกฎาคม
2546 ANET ได้เข้าถือกรรมสิทธ์ทั้งในอาคารชินวัตรทาวเวอร์ 1 และ 2 โดยทำการซื้อจาก SOP
และ OA ตามลำดับ ทั้งนี้ ANET ได้ทำสัญญาให้ SOP เป็นผู้เช่าที่ดิน
อาคารและอุปกรณ์ของอาคารทั้งสองดังกล่าวเพียงรายเดียว โดย ANET จะได้รับรายได้ค่าเช่าจาก
SOP เป็นรายเดือนคงที่ตลอดอายุกองทุน

อาคารชินวัตรทาวเวอร์ 1 และ 2 เป็นอาคารสำนักงานที่มีการเตรียมและจัดวางระบบต่างๆ
ที่มีมาตรฐานและความทันสมัยเพื่อรองรับกับความต้องการของลูกค้าโดยมีรายละเอียดดังต่อไปนี้

-   ระบบโทรศัพท์เรียกตรงอัตโนมัติ (DID) ผ่านชุมสายโทรศัพท์สาขา (PABX)
    สามารถเชื่อมต่อหมายเลขภายในระหว่างอาคารทั้งสองแห่ง

-   ระบบไฟฟ้าสำรองขนาดใหญ่ เพื่อป้องกันเหตุขัดข้องทางไฟฟ้าและการหยุดชะงักของระบบต่างๆ
    ที่ดำเนินการอยู่ภายใต้อาคาร อันเป็นเหตุให้เกิดความเสียหายต่อผู้เช่า

-   ระบบความปลอดภัยภายในอาคาร

-   การรักษาความปลอดภัย มีระบบควบคุมการเข้าออกพื้นที่ (Access Control)
    และระบบโทรทัศน์วงจรปิด (CCTV)

-   การป้องกันอัคคีภัย มีระบบเตือนภัยฉุกเฉิน ตรวจจับความร้อนและควัน
    อุปกรณ์ป้องกันอัคคีภัยอื่นๆ ตลอดจนมีเจ้าหน้าที่ผจญเพลิง พร้อมอุปกรณ์ผจญเพลิงตลอด 24 ชม.
    ซึ่งได้รับการอบรมจากหน่วยฝึกของรัฐและเอกชน ที่มีมาตรฐานรับรอง

-   สิ่งอำนวยความสะดวก มีพลาซ่าเป็นศูนย์รวมร้านค้าและศูนย์บริการ เช่น ธนาคาร
    บริษัทหลักทรัพย์ ศูนย์บริการโทรศัพท์เคลื่อนที่ ร้านอาหาร และเครื่องดื่ม เป็นต้น

-   ห้องประชุม และ Sky Lounge ที่อาคารชินวัตรทาวเวอร์ 1 มีระบบโสตทัศนูปกรณ์ที่ทันสมัย
    เพื่อรองรับการจัดกิจกรรมของผู้เช่า

สำหรับอาคารสำนักงานขนาดกลางอีก 2 แห่ง ได้แก่ Computer Center Building (อาคาร
CC) ซึ่งเป็นสำนักงานให้เช่าบนถนนเลี่ยงเมืองปากเกร็ด ถือกรรมสิทธิ์ และดำเนินการโดย SC
และ Technical Training Center & Car Park (อาคาร TTC) ซึ่งเป็นสำนักงานให้เช่า
บนถนนพหลโยธิน ดำเนินการโดย OA

(2) การตลาดและภาวะการแข่งขัน

ภาวะการตลาด

-   กลยุทธ์การแข่งขัน

บริษัทฯมุ่งพัฒนาอาคารสำนักงานในทำเลที่การคมนาคมสะดวก ใกล้ทางด่วน ทางยกระดับ
เส้นทางรถไฟฟ้า อยู่ใกล้ชุมชน ห้างสรรพสินค้า และโรงแรม
นอกจากนี้ยังเน้นการให้บริการด้านระบบเทคโนโลยีสารสนเทศและอุปกรณ์ที่ครบวงจร เช่น
อินเตอร์เน็ตความเร็วสูง คอมพิวเตอร์ Video Conference
ระบบเสียงเครื่องฉายสไลด์หรือวีดีโอ จอสำหรับการนำเสนอ การบันทึกภาพและเสียง เป็นต้น
ทั้งนี้เพื่อเป็นการอำนวยความสะดวกให้แก่ผู้เช่าอาคารและบุคคลภายนอก และที่สำคัญ คือ
การให้บริการแก่ลูกค้าหลังการขาย โดยใช้กลยุทธ์รักษาฐานลูกค้าเก่า
และกลยุทธ์สร้างความแตกต่าง (Differentiates Strategy)
เพื่อให้ลูกค้าเกิดความประทับใจและเห็นความแตกต่างจากคู่แข่งที่อยู่ในระดับเกรด A ด้วยกัน

-   ลักษณะลูกค้าและกลุ่มลูกค้าเป้าหมาย

-   อาคารชินวัตรทาวเวอร์ 3 ลูกค้าเป็นบริษัทประเภทสื่อ โทรคมนาคม พลังงาน เคมีภัณฑ์
    วัสดุก่อสร้าง สถาบันการศึกษา บริษัทต่างชาติ
    ตลอดจนกลุ่มลูกค้าที่เกี่ยวข้องหรือต้องการใช้เทคโนโลยีสารสนเทศเป็นพิเศษ
    และบริษัทขนาดกลางและขนาดย่อม (SMEs) เป็นต้น

-   อาคารชินวัตรทาวเวอร์ 1 และ 2 และอาคารสำนักงานอื่นอีก 2 แห่ง มีผู้เช่าหลักในปี2549
    คือบริษัทในกลุ่มธุรกิจโทรคมนาคม

-   ศูนย์การค้า (Plaza) บริษัทได้บริหารจัดการให้มีความหลากหลายของร้านค้าอย่างเหมาะสม
    และแบ่งโซนหรือประเภทร้านค้าเพื่ออำนวยความสะดวกให้แก่ผู้เช่าอาคารและผู้มาติดต่อ
    ซึ่งประกอบด้วย ธนาคารพาณิชย์ บริษัทหลักทรัพย์ ร้านอาหาร ร้านสะดวกซื้อ
    ศูนย์บริการและจำหน่ายโทรศัพท์เคลื่อนที่ เป็นต้น

-   ห้องประชุมและห้องจัดเลี้ยง ลูกค้าหลักได้แก่ บริษัททั่วไป ผู้เช่าในอาคาร
    และสถาบันการศึกษา

-   การจำหน่ายและช่องทางการจำหน่าย

-   ติดต่อลูกค้ากลุ่มเป้าหมายโดยตรง
    โดยที่บริษัทฯจะมีระบบจัดเก็บข้อมูลผู้ประกอบการทั้งรายใหญ่และรายย่อยไว้ในระบบจัดเก็บข้อมูล
    ซึ่งมีการปรับปรุงข้อมูลให้ทันสมัยอยู่เสมอ นอกจากนั้นบริษัทฯ ยังได้จัดทำเว็บไซต์
    และกิจกรรมการตลาดทางตรง (Direct Marketing)
    เพื่อเป็นการให้ข่าวสารแก่ลูกค้าอีกทางหนึ่ง

-   ติดต่อลูกค้ากลุ่มเป้าหมายโดยผ่านตัวแทนขายอสังหาริมทรัพย์ที่มีความชำนาญและมีประสบการณ์สูง
    ซึ่งไม่มีความเกี่ยวข้องกับบริษัท

  ภาวะการแข่งขันในอุตสาหกรรม

อุปสงค์และอุปทานต่อพื้นที่อาคารสำนักงานในกรุงเทพ

ธุรกิจอาคารสำนักงานจากข้อมูล ณ สิ้นปี 2551 อัตราการว่างของพื้นที่อาคารสำนักงานสูงกว่า ณ
สิ้นปี 2550 เล็กน้อยจากอัตราเดิมร้อยละ 12.4 มาอยู่ในระดับที่ร้อยละ 13.5 โดยมีอุปทานรวม ณ
สิ้นปี 2551 ทั้งสิ้น 7.80 ล้านตารางเมตร แบ่งเป็นอาคารสำนักงานในย่าน CBD [1]
และนอกเขต CBD คิดเป็นอัตราส่วน ร้อยละ 49 และ 51 ของยอดรวมตามลำดับ

ตารางอุปทานและอัตราการว่างของพื้นที่อาคารสำนักงานในกรุงเทพ ณ สิ้นไตรมาสที่ 4 ปี 2551

(หน่วย : ล้านตารางเมตร)

  ------------------ --------------- ------------------- ------------------
  เขตพื้นที่             อุปทานรวม        พื้นที่ว่าง              อัตราพื้นที่ว่าง (%)

  CBD                3.86            0.51                13.25

  นอกเขต CBD         3.94            0.54                13.82

  รวม                7.80            1.05                13.54

  CBD เกรด A         1.47            0.25                16.71

  NON-CBD เกรด A     0.81            0.02                2.54
  ------------------ --------------- ------------------- ------------------

ที่มา : CB Richard Ellis Research

ณ สิ้นปี 2551 พื้นที่สำนักงานในกรุงเทพแบ่งได้เป็นพื้นที่สำนักงานเกรด A 2.29 ล้านตารางเมตร
หรือคิดเป็นร้อยละ 29 ของพื้นที่ทั้งหมด และพื้นที่สำนักงานเกรด B และ C 5.51 ล้านตารางเมตร
หรือคิดเป็นร้อยละ 71 ของพื้นที่รวมทั้งหมด

ปริมาณอุปทานของพื้นที่สำนักงานในกรุงเทพ ณ สิ้นปี 2551 คิดเป็นพื้นที่รวมทั้งสิ้น 7.80
ล้านตารางเมตรทั้งนี้มีจำนวนของพื้นที่ที่เพิ่มขึ้น(New Supply)ในปี 2551 เป็นจำนวน 246,366
ตารางเมตร

สำหรับแนวโน้มทางด้านอุปทานปี 2552 จะมีพื้นที่ก่อสร้างแล้วเสร็จประมาณ 246,700 ตารางเมตร
และคาดว่าปี 2553 จะมีพื้นที่เพิ่มขึ้นอีกประมาณ 78,000 ตารางเมตร

สำหรับปี 2551 พื้นที่ว่างของสำนักงาน ณ ไตรมาสที่ 4 รวมทั้งสิ้นประมาณ 1.06 ล้านตารางเมตร
ซึ่งสูงกว่าพื้นที่ว่าง ณ ไตรมาสที่ 4 ของปี 2550 ซึ่งมีอยู่ 0.93 ล้านตารางเมตร

อัตราค่าเช่าเฉลี่ยในเขต CBD และ NON-CBD ตั้งแต่ปี 2548 – ไตรมาสที่ 4 ของปี 2551

  --------- ---- --------- --------- --------- --------- --------- --------
  สถานที่ /        CBD                 NON-CBD             เฉลี่ย      
  เกรด                                                             

                 A         B         A         B         A         B

                 บาท / ม²  บาท / ม²  บาท / ม²  บาท / ม²  บาท / ม²  บาท / ม²

  2548           626       441       501       367       563       404

  2549           721       520       549       401       635       461

  2550           740       560       586       432       663       496

  2551           743       584       600       446       672       515
  --------- ---- --------- --------- --------- --------- --------- --------

ที่มา : CB Richard Ellis Research

สำหรับอัตราค่าเช่าสำนักงานในปี2551
มีการปรับเพิ่มขึ้นเพียงเล็กน้อยโดยส่วนใหญ่เป็นการปรับอัตราค่าเช่าขึ้นในไตรมาสแรกของปีและค่อนข้างคงที่ตลอดสามไตรมาสที่เหลือ
โดยในปี 2551 อัตราค่าเช่าเฉลี่ยของอาคารสำนักงานเกรด A ตารางเมตรละ 672 บาท
เพิ่มขึ้นจากปี 2550 ร้อยละ 1.3 แต่ทั้งนี้ค่าเช่าอาคารเกรด A ในเขต CBD
มีอัตราที่ค่อนข้างคงที่โดยมีอัตราค่าเช่าเฉลี่ย 743 บาทต่อตารางเมตร ในขณะที่ค่าเช่าอาคารเกรด
A ในเขต NON-CBD มีอัตราค่าเช่าเฉลี่ย ตารางเมตรละ 600 บาท ปรับเพิ่มขึ้นร้อยละ 2.4 โดย
สำหรับอาคารสำนักงานเกรด B มีการปรับขึ้นของอัตราค่าเช่าเฉลี่ยร้อยละ 3.12

ภาพโดยรวม

สรุปโดยรวม ในปี 2551 สภาพเศรษฐกิจโดยรวมของประเทศยังคงมีการชะลอตัว
เนื่องมาจากปัญหาการชะลอตัวของเศรษฐกิจโลกและสภาวะทางการเมืองไทยที่ยังคงไร้เสถียรภาพ
ส่งผลให้ภาคธุรกิจและผู้บริโภคขาดความเชื่อมั่นและชะลอการลงทุนซึ่งทำให้ผู้เช่าอาคารสำนักงานส่วนใหญ่รอดูสถานการณ์ไปก่อน
อีกทั้งมีปริมาณพื้นที่เช่าอาคารสำนักงานเพิ่มขึ้น
จึงส่งผลให้ค่าเช่าอาคารสำนักงานไม่สามารถปรับเพิ่มสูงขึ้นได้มากนัก ทั้งนี้คาดว่าในปี 2552
เศรษฐกิจไทยยังคงได้รับผลกระทบจากปัจจัยทั้งภายในและภายนอกประเทศส่งผลให้เศรษฐกิจไทยยังคงชะลอตัว
ซึ่งปัจจัยเหล่านี้มีผลกระทบอย่างมากต่อการขยายตัวของการลงทุนและความต้องการในการเช่าพื้นที่สำนักงาน
แต่หากสถานการณ์การเมืองไทยมีเสถียรภาพและนโยบายกระตุ้นเศรษฐกิจของภาครัฐประสบความสำเร็จน่าจะส่งผลให้ความต้องการพื้นที่อาคารสำนักงานมีการขยายตัวสูงขึ้นได้

อาคารชินวัตรทาวเวอร์ 3 ได้รับการยอมรับว่าเป็นอาคารที่ทันสมัยที่สุดแห่งหนึ่งในประเทศไทย
มีคุณลักษณะสอดคล้องกับอาคารสำนักงานเกรด A
ตามความหมายของหน่วยงานวิจัยด้านอาคารสำนักงาน เป็นที่ยอมรับของอุตสาหกรรม
รวมทั้งยังได้นำเสนอนวัตกรรมและเทคโนโลยีต่างๆ ทั้งทางด้านการสื่อสาร
โทรคมนาคมและด้านการประหยัดพลังงาน ตลอดจนการนำกลยุทธ์ต่างๆ
เพื่อใช้ในการรักษาฐานลูกค้าปัจจุบันและลูกค้าใหม่
ดังนั้นหากเทียบกับอาคารสำนักงานที่เป็นคู่แข่งของอาคารชินวัตรทาวเวอร์ 3
ในทำเลใกล้เคียงกันรวมถึงอาคารที่จะสร้างเสร็จในปี 2551 ตลอดจนอาคารสำนักงานในเขต CBD
แล้ว บริษัทจึงเชื่อมั่นในศักยภาพการแข่งขันของอาคารชินวัตรทาวเวอร์ 3
ว่าจะสามารถแข่งขันกับคู่แข่งในธุรกิจอาคารสำนักงานได้

สำหรับอาคารชินวัตรทาวเวอร์ 1 และ 2 ปัจจุบัน ANET ให้ บริษัท เอสซี ออฟฟิซ ปาร์ค จำกัด
เป็นผู้เช่าหลักเพียงรายเดียว และมีผู้เช่าอาคารเป็นกลุ่มบริษัทที่มีศักยภาพทางธุรกิจ
จึงไม่ได้มีการแข่งขันกับอาคารสำนักงานอื่นโดยตรง

(3) การจัดหาผลิตภัณฑ์หรือบริการ

-   การจัดหาอาคารสำนักงาน

-   บริษัทฯได้ก่อสร้างอาคารชินวัตร ทาวเวอร์ 3
    บนที่ดินอันเป็นกรรมสิทธิ์ของตนเองและได้เริ่มต้นเปิดดำเนินการอย่างเป็นทางการตั้งแต่ปี
    2543 เป็นต้นมา ส่วนอาคารชินวัตรทาวเวอร์ 1 และ 2 เป็นกรรมสิทธิ์ของ ANET
    ซึ่งบริษัทฯได้เข้าไปลงทุนในกองทุนดังกล่าว

-   ในอนาคตหากความต้องการอาคารสำนักงานมีอัตราสูงขึ้นอย่างต่อเนื่อง
    บริษัทฯอาจมีการพัฒนาอาคารขึ้นใหม่หรืออาจจะสรรหาอาคารสำนักงานที่อยู่ในสถานะ NPAs
    ตั้งอยู่ในทำเลที่ดีและมีระบบโครงสร้างที่สามารถปรับปรุงต่อเติมได้
    นำมาฟื้นฟูต่อเติมให้เสร็จสมบูรณ์เพื่อให้รวดเร็วทันต่อความต้องการของตลาด
    ทั้งนี้จะพิจารณาจากความเป็นไปได้ของโครงการ

-   ผลกระทบต่อสิ่งแวดล้อม

อาคารชินวัตรทาวเวอร์ 1 2 และ 3 มีระบบบำบัดน้ำเสียที่ได้มาตรฐาน
มีการตรวจเช็คคุณภาพน้ำภายหลังจากผ่านระบบบำบัดเพื่อให้ได้มาตรฐานที่กำหนดไว้
ก่อนที่จะถูกปล่อยลงสู่แหล่งน้ำสาธารณะ เพื่อไม่ให้ส่งผลกระทบต่อสิ่งแวดล้อม โดยอาคารชินวัตร 3
ได้มีการออกแบบระบบบำบัดน้ำเสียให้สามารถนำน้ำเสียกลับมาใช้ในการระบายความร้อนของระบบปรับอากาศและนำมารดน้ำต้นไม้ได้
ส่วนการอนุรักษ์พลังงานเพื่อมิให้กระทบสิ่งแวดล้อมทางอาคารชินวัตร 3
ได้มีการออกแบบกระจกกรอบอาคารสำนักงานและอุปกรณ์ในระบบปรับอากาศเป็นชนิดที่ประหยัดพลังงานซึ่งทำให้อาคารชินวัตร
3 ได้รับรางวัลโครงการอาคารอนุรักษ์พลังงานดีเด่นของอาเซียนปี 2545

  3.2.2 ธุรกิจให้เช่าที่ดินและอาคารเทคนิคพิเศษ

(1) ลักษณะผลิตภัณฑ์หรือบริการ

ดำเนินการภายใต้บริษัท อัพคันทรี่ แลนด์ จำกัด โดยให้บริการเช่าที่ดินและอาคารเทคนิคพิเศษ
ซึ่งเป็นอาคารที่บริษัทฯสร้างขึ้นเพื่อรองรับการติดตั้งอุปกรณ์โทรคมนาคม หรือ
อุปกรณ์ทางด้านวิศวกรรมต่างๆ โดยเฉพาะ เช่น อาคารชุมสาย ศูนย์บำรุงรักษา
ที่ดินสำหรับติดตั้งเครื่องกำเนิดไฟฟ้าสำรองและเสาเพื่อรับส่งคลื่นสัญญาณโทรศัพท์เคลื่อนที่ เป็นต้น
โดยปัจจุบันบริษัทฯให้เช่ากับบริษัทโทรคมนาคมแห่งหนึ่ง

สรุปสาระสำคัญของสัญญาเช่าสถานที่และสัญญาบริการของที่ดินและอาคารเทคนิคพิเศษ

  วัตถุประสงค์ : - เพื่อใช้เป็นที่ตั้งอาคารชุมสาย (Mobile Switching Center)
  ศูนย์บำรุงรักษา (Maintenance Center)

  - เพื่อใช้เป็นที่ตั้งสำนักงานสาขาสำหรับให้บริการโทรศัพท์เคลื่อนที่

  - เพื่อใช้เป็นสถานที่สำหรับติดตั้งอุปกรณ์เพื่อให้บริการโทรศัพท์เคลื่อนที่

  กำหนดเวลาเช่า : มีกำหนดเวลา 1-10 ปี เมื่อครบกำหนด
  บริษัทฯจะพิจารณาให้ผู้เช่าได้เช่าต่อไปอีก ภายใต้ข้อกำหนดและเงื่อนไขที่ได้ตกลงกัน
  โดยบริษัทฯจะปรับเพิ่มอัตราค่าเช่าและบริการเกินกว่าร้อยละ 25 ของอัตราค่าเช่าสุดท้ายมิได้

  อัตราค่าเช่า :
  เก็บเงินค่าสนับสนุนการก่อสร้าง45%ของเงินลงทุนและคิดค่าเช่าและบริการเป็นรายเดือน
  โดยผู้เช่าต้องวางเงินประกันการเช่าเป็นเงินเท่ากับค่าเช่าและบริการ 3 เดือน

(2) การตลาดและภาวะการแข่งขัน

ธุรกิจนี้ค่อนข้างจะเป็นผลิตภัณฑ์เฉพาะด้านกล่าวคือ
อาคารเทคนิคพิเศษจะถูกออกแบบและสร้างขึ้นในรูปแบบเฉพาะเจาะจง (Specific Model)
ตามข้อกำหนดและความต้องการใช้งานของลูกค้า เพื่อติดตั้งอุปกรณ์โทรคมนาคม
หรืออุปกรณ์ทางด้านวิศวกรรมต่างๆ เช่น ต้องมีทำเลที่ตั้งในพื้นที่ที่ได้กำหนดไว้
มีโครงสร้างที่สามารถรองรับอุปกรณ์โทรคมนาคมที่มีน้ำหนักมากได้ มีระบบระบายอากาศที่เหมาะสม
มีการออกแบบทางเข้าออกของสายไฟฟ้าและสายสัญญาณต่าง ๆ ที่เหมาะสม เป็นต้น ดังนั้น
การดำเนินการจะต้องคำนึงถึงโครงสร้างอาคาร รูปแบบ ความปลอดภัย
ความคล่องตัวในการขยายหรือปรับเปลี่ยน ซึ่งบริษัทฯจะมีบุคลากรทั้งด้านวิศวกรโครงสร้าง สถาปนิก
ที่มีประสบการณ์ความชำนาญเป็นผู้ดำเนินการ
ปัจจุบันบริษัทฯได้ให้เช่าที่ดินและอาคารเทคนิคพิเศษที่บริษัทฯสร้างขึ้นจำนวน 111 แห่ง
โดยครอบคลุมอยู่ในทุกๆภาคของประเทศ

(3) การจัดหาผลิตภัณฑ์หรือบริการ

-   การจัดหาที่ดินและการจัดหา Supplier

บริษัทฯจัดหาที่ดินโดยการเจรจาซื้อที่ดินจากเจ้าของที่ดิน
โดยให้พนักงานของบริษัทฯออกไปติดต่อเองหรือมีการเจรจาซื้อที่ดินผ่านนายหน้า
ทั้งนี้ในส่วนทำเลที่ตั้งเพื่อสร้างอาคารเทคนิคพิเศษลูกค้าจะเป็นผู้กำหนดหลังจากที่ได้ทำการสำรวจพื้นที่
ส่วนผู้รับเหมาที่รับดำเนินการในการก่อสร้างจะเป็นผู้รับเหมาที่เคยผ่านงานก่อสร้างลักษณะนี้มาก่อน
รวมถึงผลการดำเนินงานที่เชื่อถือได้และผ่านการคัดเลือกจากบริษัทฯ

3.3 ธุรกิจที่ปรึกษาและบริหารงาน

(1) ลักษณะผลิตภัณฑ์หรือบริการ

การให้บริการที่ปรึกษาและบริหารงานของบริษัทฯแบ่งออกเป็น 3 ลักษณะคือ

1.  การให้บริการที่ปรึกษาและการจัดการ - ด้านการบริหาร เช่น การบริหารอาคาร
    บริหารโครงการ บริหารจัดการ เป็นต้น

2.  การให้บริการที่ปรึกษาและการจัดการ - ด้านเทคนิควิศวกรรม เช่น การออกแบบ ควบคุม
    บำรุงรักษาระบบงานวิศวกรรม รวมถึงงานบำรุงรักษาอาคารเทคนิคพิเศษ

3.  การให้บริการที่ปรึกษาและการจัดการ - ส่วนงานสนับสนุน เช่น งานด้านบัญชีการเงิน จัดซื้อ
    ทรัพยากรบุคคล กฎหมาย และระบบสารสนเทศ เป็นต้น

โดยในรูปแบบการให้บริการนั้นมีทั้งรูปแบบระยะสั้นหรือเป็นงานเฉพาะกิจ เช่น
การซ่อมแซมปรับปรุงอาคารครั้งใหญ่ การหาสถานที่เพื่อสร้างอาคารเทคนิคพิเศษ
การออกแบบควบคุมงาน งานวิศวกรโยธา เป็นต้น และงานในรูปแบบระยะยาว
เช่นการให้บริการเกี่ยวกับการบำรุงรักษาอาคารสถานที่ การให้บริการส่วนงานสนับสนุน เป็นต้น

(2) การตลาดและภาวะการแข่งขัน

ในปัจจุบันบริษัทฯ
ได้ให้บริการกับบริษัทที่เกี่ยวข้องเท่านั้นจึงมิได้เป็นการแข่งขันในธุรกิจด้านนี้กับบริษัทอื่นๆ

[1] CBD : Central Business District ศูนย์กลางย่านธุรกิจ ซึ่งหมายรวมถึง ถนนสีลม
สาทร สุรวงศ์ เพลินจิต พระรามที่ 4 วิทยุ สุขุมวิท และอโศก